บิ๊กป้อม ยันจับโจรปล้นทองตัวจริง รับทำคนเดียว เตรียมใช้ยาแรงแก้ PM 2.5
ประวิตร ยันจับโจรปล้นทองตัวจริง สารภาพทำคนเดียว ขอรอตำรวจแถลง เตรียมเคาะใช้ยาแรงแก้ฝุ่น PM 2.5 หลังประชุมพรุ่งนี้ เชื่อ ไม่ทำประชาชนตื่นตระหนก โบ้ยถามภูมิใจไทย ปม ส.ส.เสียบบัตรแทนกันวันที่ 22 ม.ค. 2563 พล.อ.ประวิตร วงษ์สุวรรณ รองนายกรัฐมนตรี กล่าวยืนยันกรณีคนร้ายปล้นทอง ว่า จับคนร้ายปล้นร้านทองที่ จ.ลพบุรี ได้แล้วและเป็นตัวจริง ไม่ใช่แพะ เพราะได้รับสารภาพแล้วว่าเป็นผู้ลงมือจริง และลงมือเพียงลำพัง พร้อมย้ำว่าตลอดระยะเวลา 14 วัน เจ้าหน้าที่ตำรวจได้ปฏิบัติตามขั้นตอนในการสืบสวนหาตัวคนร้าย จนสามารถจับกุมได้และทุกอย่างจึงเรียบร้อยขอให้รอเจ้าหน้าที่ตำรวจที่รับผิดชอบคดีแถลงข่าวอีกครั้งขณะที่เรื่องการประชุมแก้ไขฝุ่นละอองขนาดเล็กไม่เกิน 2.5 ไมครอน หรือ PM 2.5 เกินค่ามาตรฐานที่จะมีการประชุมในวันพรุ่งนี้ (23 ม.ค.) ว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ไม่ได้สั่งการหรือมอบนโยบายอะไรเป็นพิเศษ และจะทำให้ดีที่สุด โดยจะเชิญทุกฝ่ายมาร่วมกันทำงาน ส่วนข้อเป็นห่วงเจ้าหน้าที่ที่ต้องปฏิบัติงานกลางแจ้งก็จะหาวิธีการดูแล ซึ่งการแก้ปัญหาในภาพใหญ่ กรมควบคุมมลพิษดูแลอยู่แล้ว มั่นใจว่าการใช้มาตรการยาแรงจะไม่ทำให้ประชาชนตื่นตระหนก ส่วนจะทำให้เสียคะแนนความนิยมจากประชาชนหรือไม่ ต้องนำข้าราชการ ประชาชน เอกชน นักวิชาการ มาหารือร่วมกัน เพื่อให้ทุกฝ่ายยอมรับเมื่อถามว่าจะนำโมเดลการแก้ปัญหาของต่างประเทศมาเป็นต้นแบบแก้ปัญหาหรือไม่ พล.อ.ประวิตร ระบุว่า ไม่รู้ และหลังประชุมในวันพรุ่งนี้ จะนำมาตรการเข้ารายงานต่อที่ประชุมคณะรัฐมนตรีอีกครั้ง ยืนยันรัฐบาลทำทุกอย่างในการแก้ปัญหา แต่ยังมีความคิดเห็นแย้งเป็น 2 ฝ่าย คือ ที่ต้องการให้บังคับใช้มาตรการอย่างเข้มงวด และถูกประชาชนวิพากษ์วิจารณ์ก็ไม่เป็นไร จะแก้ไขให้เอง ซึ่งทุกฝ่ายจะต้องยอมรับมาตรการที่ออกโดยรัฐบาลส่วนกรณี นายฉลอง เทอดวีระพงษ์ และ นางนาที รัชกิจประการ ส.ส.พรรคภูมิใจไทย ในการเสียบบัตรแทนกันช่วงการลงมติ ร่าง พ.ร.บ.งบประมาณรายจ่ายประจำปีงบประมาณ พ.ศ.2563 ก็เป็นเรื่องของสภาผู้แทนราษฎรที่จะตรวจสอบข้อเท็จจริง ส่วนตัวไม่ทราบว่าจะทำให้กฎหมายงบประมาณล่าช้าหรือไม่ เมื่อถามย้ำรัฐบาลมีมาตรการแก้ปัญหาหรือไม่ หากร่างกฎหมายงบประมาณสะดุด พล.อ.ประวิตร ย้ำว่าเป็นเรื่องของสภาฯ ที่จะต้องว่ากันไป และปัญหาที่เกิดขึ้นมาจากพรรคภูมิใจไทยควบคุมเสียง ส.ส. ไม่ได้ ซึ่งในฐานะที่เป็นแกนนำพรรคร่วมจะต้องมีการพูดคุยหรือไม่ พล.อ.ประวิตร หัวเราะ และฝากผู้สื่อข่าวไปบอกพรรคภูมิใจไทยเอง.
ประวิตร ยันจับโจรปล้นทองตัวจริง สารภาพทำคนเดียว ขอรอตำรวจแถลง เตรียมเคาะใช้ยาแรงแก้ฝุ่น PM 2.5 หลังประชุมพรุ่งนี้ เชื่อ ไม่ทำประชาชนตื่นตระหนก โบ้ยถามภูมิใจไทย ปม ส.ส.เสียบบัตรแทนกัน
โจรปล้นทอง,ผอ. กอล์ฟ,จับคนร้ายชิงทองลพบุรี,ประสิทธิชัย เขาแก้ว,ปล้นร้านทอง,จับโจรปล้นร้านทอง,PM 2.5